cyanic-selkie/wikianc huggingface dataset:
ไซมอน การ์เนอร์
อาชีพ
การ์เนอร์เกิดที่บอสตัน ลิงคอล์นเชอร์ เขาได้รับการศึกษาในบ้านเกิดของเขาที่โรงเรียนบอสตันแกรมมาร์ เขาเล่นให้แก่บอสตันยูไนเต็ดซึ่งเป็นสโมสรท้องถิ่น ก่อนเข้าร่วมแบล็กเบิร์นโรเวอส์ในฐานะเด็กฝึกงาน และกลายเป็นนักฟุตบอลอาชีพในเดือนกรกฎาคม ค.ศ. 1978 เขาลงเล่นให้นิวคาสเซิลยูไนเต็ดในดิวิชันสองในฤดูกาลถัดมา ซึ่งเป็นเกมแรกจาก 474 เกมในลีกสำหรับแบล็กเบิร์นโรเวอส์ โดยเขาทำสถิติสโมสร 168 ประตูในลีก แบล็กเบิร์นโรเวอส์ตกชั้นในฤดูกาลแรกของการ์เนอร์ในฐานะผู้เล่นรุ่นใหญ่ แต่เขาช่วยให้ทีมได้รับการเลื่อนชั้นในความพยายามครั้งแรก และพวกเขาก็พลาดการเลื่อนชั้นเป็นครั้งที่สองใน ค.ศ. 1981 อย่างหวุดหวิด
ภายในฤดูกาล 1982–1983 การ์เนอร์ได้รับการกำหนดให้เป็นหนึ่งในคนยิงประตูสำคัญของดิวิชันสอง เมื่อเขายิงได้ 22 ประตูในลีก
การ์เนอร์ยิงได้ 14 ประตูในลีกฤดูกาล 1987–1988 เมื่อพวกเขาผ่านเข้ารอบเพลย์ออฟที่เพิ่งเปิดตัวไป แต่ความพ่ายแพ้ในรอบรองชนะเลิศทำให้ไม่สามารถเลื่อนชั้นได้ พวกเขามาถึงรอบรองชนะเลิศในอีกหนึ่งปีต่อมา และหวังว่าจะได้ฟุตบอลในดิวิชันหนึ่งหลังจากเป็นฝ่ายชนะคริสตัลพาเลซ แต่กลับพ่ายแพ้ต่อคริสตัลพาเลซอย่างหนักในการแข่งที่สนามบ้านตัวเอง และพลาดการเลื่อนชั้นอีกครั้ง ครั้นใน ค.ศ. 1990 แบล็กเบิร์นโรเวอส์แพ้เพลย์ออฟเป็นครั้งที่สามติดต่อกัน ซึ่งการ์เนอร์ทำประตูได้ 20 ประตูในลีกของฤดูกาลนั้น จากการร่วมมือที่ประสบความสำเร็จครั้งหนึ่งกับฮาวเวิร์ด เกล
ในฤดูกาลสุดท้ายของเขาที่อีวูดพาร์ก เขาได้ช่วยเติมเต็มความฝันของแจ็ค วอล์กเกอร์ ผู้เป็นประธาน เนื่องจากแบล็กเบิร์นโรเวอส์ได้รับการเลื่อนชั้นในช่วงเปิดฤดูกาลพรีเมียร์ลีก แม้ว่าเขาจะลงเล่นน้อยลงในแคมเปญหลังการเซ็นสัญญาใหม่รวมถึงเดวิด สปีดี และไมก์ นีเวลล์ และแล้ว การเซ็นสัญญากับแอลัน เชียเรอร์ ในช่วงฤดูร้อนก็มาถึง การ์เนอร์ทำประตูได้ทั้งหมด 168 ประตูในลีกดังกล่าว และรวม 192 ประตูในทุกรายการ ซึ่งยังคงเป็นสถิติของสโมสรนานกว่าหนึ่งในสี่ของศตวรรษต่อมา กระทั่งในเดือนกุมภาพันธ์ ค.ศ. 2019 เขาเป็นหนึ่งในผู้เล่นเจ็ดคนแรกที่ได้รับการเสนอชื่อเข้าสู่หอเกียรติยศของสโมสร
หลังอยู่กับแบล็กเบิร์นโรเวอส์มาอย่างยาวนาน เขาได้ย้ายไปสังกัดเวสต์บรอมมิชอัลเบียนด้วยค่าตัว 30,000 ปอนด์ในเดือนสิงหาคม ค.ศ. 1992 และลงเล่นในลีก 33 นัดให้แก่ทีมเจ้าเดินดงนี้ โดยทำประตูได้ 8 ประตูในลีก และช่วยให้พวกเขาเลื่อนชั้นจากดิวิชั่นสองก่อนจะย้ายไปวิคัมบ์วอนเดอเรอส์
เขาลงเล่นในลีกครั้งแรกให้แก่วิคัมบ์วอนเดอเรอส์ในฤดูกาล 1993–1994 และในช่วงเวลาที่เขาอยู่ที่นั่น เขาได้เล่นให้แก่ทอร์คียูไนเต็ดเมื่อมีการยืมตัว โดยลงเล่น 11 เกมลีกให้แก่ทีมนกนางนวล กระทั่งอำลาวงการฟุตบอลอาชีพเมื่อสิ้นสุดฤดูกาล 1995–1996
ชีวิตส่วนตัว
ใน ค.ศ. 1996 การ์เนอร์รับโทษจำคุกสั้น ๆ ฐานดูหมิ่นศาลในระหว่างการดำเนินคดีหย่า แต่เขาก็ได้รับการปล่อยตัวหลังจากอุทธรณ์สำเร็จ
หลังจากทำงานด้านการขายสินเชื่อที่อยู่อาศัยและเป็นบุรุษไปรษณีย์ การ์เนอร์ก็ได้เป็นช่างทาสีและช่างตกแต่งในบาร์กเชอร์
เทรี กิลเลียม
เทอเรนซ์ แวนซ์ กิลเลียม (Terrence Vance Gilliam; เกิดวันที่ 22 พฤศจิกายน ค.ศ. 1940) หรือ เทรี กิลเลียม (Terry Gilliam) เป็นนักเขียนบทภาพยนตร์ ผู้กำกับภาพยนตร์ ผู้ผลิตแอนิเมชัน นักแสดง นักแสดงตลกชาวอังกฤษที่เกิดในสหรัฐ และอดีตสมาชิกคณะตลกมอนตีไพธัน
หินสามวาฬ
หินสามวาฬ เป็นกลุ่มหินอายุ 75 ล้านปีซึ่งอยู่ในเขตพื้นที่ป่าสงวนแห่งชาติป่าดงดิบกะลา ป่าภูสิงห์ และป่าดงสีชมพู จังหวัดบึงกาฬ ประเทศไทย เป็นหน้าผาหินทรายขนาดใหญ่ลักษณะคล้ายกับวาฬพ่อแม่ลูกสามตัวว่ายน้ำเคียงกัน มีเพียงพ่อวาฬและแม่วาฬเท่านั้นที่สามารถเดินเท้าเข้าถึงได้
หินสามวาฬเป็นแหล่งท่องเที่ยวสำหรับชมวิวและกางเต็นท์พักแรมโดยเฉพาะในช่วงฤดูหนาว อย่างไรก็ตาม ในช่วงฤดูฝน เส้นทางเข้าถึงหินสามวาฬมีสภาพเป็นดินโคลนซึ่งทำให้เดินทางเข้าถึงได้ยากลำบาก
แผ่นแสตมป์
แผ่นแสตมป์ (หรือ แสตมป์เต็มแผ่น) แผ่นกระดาษที่ประกอบไปด้วยแสตมป์อยู่ภายในและยังไม่ได้ฉีกแยกออกมา ในหนึ่งแผ่นอาจมีแสตมป์ 20, 25, 50 หรือ 100 ดวงหรือต่างจากนี้ขึ้นกับความต้องการของไปรษณีย์ของประเทศนั้น ๆ
ในอดีต แสตมป์ทุกดวงในแผ่นจะเป็นแบบเดียวกันหมด แต่ในระยะหลัง มีการพิมพ์แผ่นที่มีแสตมป์หลายแบบในแผ่นเดียวกัน เรียกว่า แผ่นแสตมป์คละแบบ (composite sheet) โดยมีวัตถุประสงค์หลักคือเพื่อการสะสม แสตมป์บางชุดมีการพิมพ์ทั้งแผ่นธรรมดาและแผ่นคละแบบ และแสตมป์บางชุดทุกดวงในแผ่นก็มีแบบไม่ซ้ำกันอีกด้วย
ชีท และ เพน
ในหลาย ๆ ประเทศเช่นสหรัฐอเมริกา มีการจำหน่ายแผ่นแสตมป์อยู่สองแบบ คือแผ่นขนาดใหญ่เหมือนที่ออกมาจากแท่นพิมพ์ เรียกว่าชีท (sheet) ซึ่งในสหรัฐสามารถหาซื้อได้จากแผนกเกี่ยวกับการสะสมของไปรษณีย์ ส่วนที่ขายตามที่ทำการไปรษณีย์ทั่วไป ได้จากการตัดชีทออกเป็นแผ่นขนาดเล็กลง เรียกว่า เพน (pane) โดยชีทแผ่นใหญ่ (ซึ่งสะดวกในการพิมพ์) มักสามารถตัดแยกเป็น เพนแผ่นเล็ก (ซึ่งสะดวกต่อการขาย) ได้สองหรือสี่แผ่น อีกประโยชน์หนึ่งก็คือสำหรับใช้ทำสมุดตราไปรษณียากรเล่มเล็กโดยติดส่วนตรงกลางเข้ากับปก ส่วนในอีกหลายประเทศ รวมไปถึงประเทศไทย ทางโรงพิมพ์ตัดแยกเป็นแผ่นเล็กก่อนที่ส่งมายังไทย ทำให้มีแผ่นเพียงแบบเดียว จะเรียกแผ่นดังกล่าวว่า sheet ในภาษาอังกฤษ (ในภาษาไทย ชีท มักหมายถึง ชีทที่ระลึก)
บนชีท ส่วนที่อยู่ระหว่างเพนซึ่งมีรูปร่างเหมือนแสตมป์แต่ไม่มีภาพ เรียกว่า กัทเทอร์ (gutter) และเมื่อฉีกออกมาจากชีทให้มีกัทเทอร์พร้อมแสตมป์ประกบอยู่สองด้าน จะเรียกว่า กัทเทอร์แพร์ (gutter pair) ถ้ามีแสตมป์และกัทเทอร์ติดกันมากกว่านั้น เรียกว่า กัทเทอร์บล็อก (gutter block)
หลายโรงพิมพ์นิยมพิมพ์สัญลักษณ์ตรงขอบของแผ่น ทำให้เมื่อตัดชีทออกมาเป็นเพนแล้ว สามารถบอกได้ว่าเพนดังกล่าวมาจากตำแหน่งไหนในแผ่นชีท ตัวอย่างเช่นแสตมป์ของสหรัฐอเมริกาในสมัยหลัง แต่ถ้าไม่การพิมพ์สัญลักษณ์เอาไว้ อาจสามารถสังเกตจากรายละเอียดอื่น ๆ เช่น ลักษณะการปรุรูที่ขอบ (ปรุทะลุจนถึงขอบ หรือ ไม่มีการปรุ) เป็นต้น
รายละเอียดต่าง ๆ ที่ปรากฏบนแผ่นแสตมป์
บนแผ่นแสตมป์ นอกเหนือไปจากแสตมป์ที่อยู่ภายใน ส่วนขอบของแผ่นรอบ ๆ แสตมป์ (เรียกอีกชื่อว่าชานแสตมป์ หรือ ชานกระดาษ) มักมีการพิมพ์ข้อมูลอื่น ๆ ตัวอย่างเช่น ข้อมูลต่าง ๆ ที่ยกมาข้างบนอาจมีหรือไม่มีก็ได้ขึ้นอยู่กับชุดและโรงพิมพ์ แต่อย่างน้อยมักต้องมี หมายเลขแผ่น (ประโยชน์ในการนับ) และชื่อโรงพิมพ์
ส่วนหมายเลขแท่นพิมพ์ เพน ครั้งที่พิมพ์ และจุดควบคุมสี รูปแบบจะขึ้นอยู่กับโรงพิมพ์ (เรียก plate number หรือ cylinder number ขึ้นกับเทคนิกการพิมพ์ว่าใช้แทนพิมพ์แบบราบหรือแบบลูกกลิ้ง) ตัวอย่างเช่น แสตมป์ของโรงพิมพ์แฮริสัน แอนด์ ซันส์ (Harrison And Sons) ใช้สัญลักษณ์ เช่น 1A, 1B, ... โดยที่หมายเลข 1 แทนพิมพ์ครั้งที่ 1 ส่วน A, B, ... แทน หมายเลขแท่นพิมพ์ หรือ เพน
การที่มีการพิมพ์ลายละเอียดรอบ ๆ แผ่นแสตมป์ ทำให้นักสะสมหลายคนนิยมสะสมแสตมป์พร้อมทั้งชานแสตมป์ โดยไม่ฉีกส่วนนั้นออก ตัวอย่างรูปแบบที่นิยมแบบหนึ่ง คือ การสะสมแสตมป์สองแถวล่าง หมายถึงมีแสตมป์ติดกันสองแถวพร้อมทั้งขอบด้านล่างของแผ่น ซึ่งในแสตมป์หลาย ๆ ชุด จะมีรายละเอียด เช่น ชื่อโรงพิมพ์ หมายเลขแผ่น ครั้งที่พิมพ์ ครบถ้วน
ตำแหน่งแสตมป์ในแสตมป์สหราชอาณาจักร
ในปัจจุบัน แสตมป์ แต่ละดวงในแผ่น (ที่ไม่ใช่คละแบบ) จะมีภาพที่เหมือนกันหมด แต่ในแสตมป์ของสหราชอาณาจักรในยุคต้น ตั้งแต่ ค.ศ. 1840 ถึง 1864 แสตมป์แต่ละดวงในแผ่นจะมีตัวอักษรบอกตำแหน่งแสตมป์ ซึ่งมีจุดประสงค์เพื่อป้องกันการปลอมแปลง  ตัวอักษรดังกล่าวช่วยในการศึกษาแม่พิมพ์ต่าง ๆ อีกทั้งเป็นแรงดลใจให้นักสะสมพยายามแสวงหาแสตมป์ที่ตำแหน่งต่าง ๆ มาเรียงให้ครบแผ่นอีกครั้ง มาตรการกันการปลอมแปลงดังกล่าวยุ่งยากเพราะต้องใส่ตัวอักษรลงบนแม่พิมพ์แสตมป์ทีละดวง และยกเลิกเทคนิกดังกล่าวในเวลาต่อมา
ศศลักษณ์ ไหประโคน
ศศลักษณ์ ไหประโคน (เกิด 8 มกราคม พ.ศ. 2539) เป็นนักฟุตบอลชาวไทย เล่นในตำแหน่งแบ็คซ้ายหรือปีกให้แก่ช็อนบุกฮุนไดมอเตอส์ ในเคลีก 1 ถูกยืมตัวมาจากบุรีรัมย์ ยูไนเต็ด ซึ่งศศลักษณ์ เป็นผู้เล่นชาวไทยคนที่ 2 ที่ได้เล่นในเคลีก 1 หลังจากปิยะพงษ์ ผิวอ่อน เคยไปค้าแข้งที่ประเทศเกาหลีใต้เมื่อ 35 ปีก่อน นอกจากนี้ยังถูกเรียกติดทีมชาติไทยอีกด้วย
แบงค็อก ยูไนเต็ด
ในวันที่ 27 เมษายน 2559 ศศลักษณ์ทำหนึ่งประตูในนัดที่แบงค็อกเปิดบ้านเอาชนะบีอีซี เทโรศาสน 3–0 นับเป็นประตูเดียวของเขาตลอดการลงเล่นให้กับแบงค็อก ยูไนเต็ด
บุรีรัมย์ ยูไนเต็ด (ยืมตัว)
ในวันที่ 5 พฤษภาคม 2560 บุรีรัมย์ ยูไนเต็ดได้ยืมตัวศศลักษณ์ ไหประโคน จากแบงค็อก ยูไนเต็ด ด้วยสัญญา 6 เดือน และเขาจะได้สวมเสื้อหมายเลข 6 ต่อมาวันที่ 17 มิถุนายน 2560 ศศลักษณ์ได้ลงเล่นนัดแรกให้กับบุรีรัมย์ในฐานะตัวจริงในนัดที่บุรีรัมย์เปิดบ้านเอาชนะราชนาวี 2–0 เขามีส่วนช่วยให้ทีมคว้าแชมป์ไทยลีกได้สำเร็จ
ฤดูกาล 2561
ในวันที่ 25 ธันวาคม 2560 บุรีรัมย์ ยูไนเต็ดได้ทำการซื้อขาดศศลักษณ์ ไหประโคน จากทรูแบงค็อกเป็นที่เรียบร้อย ต่อมาในวันที่ 18 กุมภาพันธ์ 2561 ศศลักษณ์ลงเล่นเกมลีกครั้งแรกในนัดที่บุรีรัมย์เปิดบ้านเอาชนะบางกอกกล๊าส 1–0 โดยลงมาแทนกรกช วิริยอุดมศิริในนาทีที่ 70 ต่อมาในวันที่ 13 มิถุนายน การแข่งขันโตโยต้า ลีกคัพ ศศลักษณ์ทำประตูแรกให้กับสโมสร ช่วยให้บุรีรัมย์บุกไปเอาชนะลำปาง เอฟซี 3–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 30 มิถุนายน เขาทำประตูแรกในลีก ช่วยให้บุรีรัมย์เปิดบ้านเอาชนะทรูแบงค็อก ยูไนเต็ด 2–1 และในวันที่ 29 กันยายน เขาทำประตูที่ 2 ในลีก ช่วยให้บุรีรัมย์เปิดบ้านเอาชนะพัทยา ยูไนเต็ด 3–0 โดยมีการฉลองแชมป์ไทยลีกสมัยที่ 6 หลังจบการแข่งขันนัดนั้น
ฤดูกาล 2562
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ศศลักษณ์ลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 1 พฤษภาคม พ.ศ. 2562 การแข่งขันช้าง เอฟเอคัพ รอบ 64 ทีมสุดท้าย ศศลักษณ์ทำประตูช่วยให้บุรีรัมย์เปิดบ้านแซงเอาชนะพีทีที ระยอง ไปได้ 3–1 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 26 พฤษภาคม พ.ศ. 2562 ศศลักษณ์ทำประตูแรกในลีก ช่วยให้บุรีรัมย์เปิดบ้านเอาชนะเอสซีจี เมืองทอง ยูไนเต็ด ไปได้ 1–0 ต่อมาในวันที่ 12 มิถุนายน พ.ศ. 2562 ศศลักษณ์ทำประตูที่ 2 ในลีก ช่วยให้บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 22 มิถุนายน พ.ศ. 2562 ศศลักษณ์ทำประตูที่ 3 ในลีก ช่วยให้บุรีรัมย์เปิดบ้านเอาชนะเชียงใหม่ไปได้ 4–0
ในวันที่ 3 กรกฎาคม พ.ศ. 2562 โตโยต้า ลีกคัพ รอบ 16 ทีมสุดท้าย ศศลักษณ์ทำประตูชัยในนาทีสุดท้ายของช่วงต่อเวลาพิเศษ ช่วยให้บุรีรัมย์บุกไปชนะเจแอล เชียงใหม่ฯ ที่สนามกีฬาสมโภชเจ็ดร้อยปี 2–1 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 17 กรกฎาคม พ.ศ. 2562 ช้าง เอฟเอคัพ รอบ 16 ทีมสุดท้าย ศศลักษณ์ทำหนึ่งประตู ช่วยให้บุรีรัมย์เปิดบ้านเอาชนะระยองไปได้ 5–0 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งศศลักษณ์เป็นผู้ยิงคนที่สี่ เขายิงข้ามคาน แต่สุดท้าย บุรีรัมย์ก็สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ ศศลักษณ์ เป็นคนยิงคนที่ 7 และเขาก็ยิงเข้าไปได้ แต่สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย จบฤดูกาล ศศลักษณ์ลงเล่นในลีกครบ 30 นัด ยิงได้ 3 ประตู ช่วยให้สโมสรจบอันดับที่สองของตาราง
ฤดูกาล 2563–64
ในวันที่ 27 ธันวาคม พ.ศ. 2562 ศศลักษณ์ยิงหนึ่งประตูในนัดกระชับมิตร ช่วยให้บุรีรัมย์เปิดบ้านเอาชนะไปได้ 2–0 ต่อมาในวันที่ 5 มกราคม พ.ศ. 2563 เกมกระชับมิตรนัดที่บุรีรัมย์เปิดบ้านเอาชนะ ไปได้ 2–0 ศศลักษณ์ได้เปลี่ยนหมายเลขเสื้อจากเดิม 6 ไปเป็นหมายเลข 2 ซึ่งเป็นหมายเลขเก่าของธีราทร บุญมาทัน เขาลงสนามในไทยลีก ฤดูกาล 2563–64 ทั้งสิ้น 26 นัด ช่วยให้ทีมจบอันดับที่สองของตาราง
ช็อนบุกฮุนไดมอเตอส์ (ยืมตัว)
ในเดือนพฤษภาคม พ.ศ. 2564 บุรีรัมย์ ยูไนเต็ด ได้ประกาศปล่อยยืมตัวศศลักษณ์ให้กับช็อนบุกฮุนไดมอเตอส์เป็นระยะเวลา 6 เดือน
ในวันที่ 15 กันยายน 2564 ศศลักษณ์ได้ลงเล่นเป็นตัวจริงเป็นครั้งแรกให้กับช็อนบุกฮุนไดมอเตอส์ ในรายการเอเอฟซีแชมเปียนส์ลีก 2021 รอบ 16 ทีมสุดท้าย พบกับบีจี ปทุม ยูไนเต็ด
แม้ว่าจะได้รับโอกาสลงสนามน้อย แต่เขาก็มีส่วนช่วยให้ช็อนบุกชนะเลิศเคลีก 1 ได้สำเร็จ ทำให้เขาเป็นผู้เล่นชาวไทยคนที่ 2 ที่ชนะเลิศลีกสูงสุดของเกาหลีใต้ ต่อจากปิยะพงษ์ ผิวอ่อน
ฤดูกาล 2564–65
หลังจากที่กลับสู่บุรีรัมย์ เขาได้ลงเล่นและทำประตูให้แก่สโมสรในการแข่งขันรีโว่ ลีกคัพ 2564–65 รอบ 32 ทีมสุดท้าย ช่วยให้ทีมบุกไปเอาชนะระยอง 2–0 ผ่านเข้าสู่รอบ 16 ทีมสุดท้ายได้สำเร็จ
ฤดูกาล 2565–66
ศศลักษณ์ทำประตูแรกในฤดูกาล 2565–66 ในการแข่งขันช้าง เอฟเอคัพ 2565–66 รอบ 64 ทีมสุดท้าย เมื่อวันที่ 2 พฤศจิกายน พ.ศ. 2565 ช่วยให้ทีมเปิดบ้านเอาชนะสมุทรปราการ ซิตี้ 5–1
ทีมชาติ
ในปี 2560 ศศลักษณ์เป็นส่วนหนึ่งของทีมชาติไทยรุ่นอายุไม่เกิน 23 ปี ซึ่งชนะเลิศดูไบคัพที่สหรัฐอาหรับเอมิเรตส์ ต่อมาในเดือนสิงหาคมปีเดียวกัน เขามีชื่อติดทีมชาติรุ่นอายุไม่เกิน 23 ปี และพาทีมป้องกันแชมป์ซีเกมส์ได้สำเร็จ
ต่อมาในเดือนมิถุนายน 2561 ศศลักษณ์ถูกเรียกตัวติดทีมชาติชุดใหญ่เป็นครั้งแรกในนัดกระชับมิตรที่พบกับจีน เขาได้ลงเล่นเป็นนัดแรกในฐานะตัวสำรองในนาทีที่ 81 แทนที่อดิศร พรหมรักษ์ ผลการแข่งขันนัดนั้น ทีมชาติไทยแพ้จีนไป 0–2
ในวันที่ 20 สิงหาคม พ.ศ. 2562 ศศลักษณ์ มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 ศศลักษณ์ ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย
วัฒนธรรมหย่างเฉา
วัฒนธรรมหย่างเฉา (仰韶文化, Yangshao Culture) เป็นวัฒนธรรมยุคหินใหม่ที่สำคัญที่กระจายโดยทั่วไปตลอดริมฝั่งตอนกลางของ แม่น้ำหวง ในประเทศจีน มีอายุในช่วงประมาณ 5,000 ถึง 3,000 ปีก่อนคริสตกาล ปัจจุบันมีการค้นพบแหล่งโบราณคดีของวัฒนธรรมหย่างเฉาหลายพันแห่งในประเทศจีน ส่วนใหญ่ในมณฑลเหอหนาน ส่านซี และ ชานซี วัฒนธรรมนี้ได้รับการตั้งชื่อตามแหล่งขุดสำรวจที่ค้นพบครั้งแรกในปี พ.ศ. 2464 ในหมู่บ้านหย่างเฉาในเขตซานเหมินเซียของมณฑลเหอหนาน โดย โยฮัน กุนนาร์ แอนเดอร์สัน นักธรณีวิทยาชาวสวีเดน การค้นพบนี้กลายเป็นจุดเริ่มต้นของการกำเนิดโบราณคดีจีนสมัยใหม่
งานวิจัยล่าสุดระบุว่า ภาษาชิโน - ทิเบต มีต้นกำเนิดร่วมกันกับ วัฒนธรรมสือชาน (Cishan culture), วัฒนธรรมหย่างเฉา และ หรือ วัฒนธรรมหม่าเจียเหยา (Majiayao culture)
ประวัติ
ในปีพ. ศ. 2464 โยฮัน กุนนาร์ แอนเดอร์สัน นักธรณีวิทยาชาวสวีเดนผู้ทำการสำรวจฟอสซิลไดโนเสาร์ได้ขุดเครื่องปั้นดินเผาโดยบังเอิญ (ซึ่งต่อมาเรียกว่าเครื่องปั้นดินเผาทาสี) ทางตะวันตกของลั่วหยางใกล้ริมฝั่งแม่น้ำหวงในหมู่บ้านหย่างเฉา เทศมณฑลซานเหมินเซีย มณฑลเหอหนาน มีการพบซากที่อยู่อาศัยในลักษณะซากปรักหักพังใต้ชั้นดิน การค้นพบนี้เป็นจุดเริ่มต้นของการศึกษาโบราณคดีจีนสมัยใหม่ ซึ่งปัจจุบันมีการค้นพบแหล่งโบราณคดีของวัฒนธรรมหย่างเฉา หลายพันแห่งในประเทศจีน ชื่อของวัฒนธรรมหย่างเฉา มาจากแหล่งขุดค้นแห่งแรกซึ่งเป็นที่ตั้งของหมู่บ้านหย่างเฉา ในเทศมณฑลเหมียนชี นครระดับจังหวัดซานเหมินเซีย มณฑลเหอหนาน สิ่งที่น่าสนใจคือแหล่งโบราณคดีหย่างเฉาไม่ได้ถูกมองว่าเป็นแหล่งโบราณคดีเล็ก ๆ อีกต่อไป แต่กลายเป็นชื่อของวัฒนธรรมหย่างเฉา การค้นพบของ แอนเดอร์สัน เป็นความร่วมมือทางโบราณคดีระหว่างจีนและสวิตเซอร์แลนด์ ข้อตกลงดังกล่าวกำหนดให้ทั้งสองฝ่ายถือครองครึ่งหนึ่งของการขุดค้นและผลการวิจัยจะต้องตีพิมพ์ในวารสารวิชาการของจีน "Chinese Palaeontology" การขุดค้นที่เก็บไว้โดยฝั่งสวิสตอนนี้ถูกนำไปจัดแสดงใน Oriental Museum ส่วนอีกครึ่งหนึ่งของสิ่งที่ขุดในครั้งนั้นถูกส่งกลับไปยังประเทศจีนและได้สูญหายไปในช่วงสงครามโลกครั้งที่สอง ในปีพ. ศ. 2497 Chinese Academy of Sciences ได้ขุดพบซากสมัยหย่างเฉาในซีอานมณฑลส่านซีและค้นพบอาคารกึ่งใต้ดินรูปสี่เหลี่ยมผืนผ้ายาว 20 เมตรนอกจากนี้ยังพบสุสานจากวัฒนธรรมหย่างเฉาในที่ต่างๆด้วย
การกระจายตัวของแหล่งโบราณคดี
วัฒนธรรมหย่างเฉาเป็นวัฒนธรรมยุคหินใหม่ที่สำคัญในตอนกลางของแม่น้ำหวงมีอายุประมาณ 5,000 ถึง 3000 ปีก่อนคริสตกาล การกระจายตัวของวัฒนธรรมหย่างเฉามีศูนย์กลางอยู่ที่พื้นที่ลุ่มน้ำสาขาของแม่น้ำหวง เช่น พื้นที่ลุ่มน้ำเหว่ย พื้นที่ลุ่มน้ำเฟิน - หลัว ตั้งแต่มณฑลกานซูไปจนถึงมณฑลเหอหนานในปัจจุบัน ทางตอนเหนือไปถึงพื้นที่ตามแนวกำแพงเมืองจีนและเหอเท่า (河套) ทางใต้ติดกับลุ่มน้ำ Huaihe-Hanshui ทางตะวันออกไปยังภูเขาไท่หาง (太行山) - มณฑลเหอหนาน และทางตะวันตกถึง Hehuang เป็นพื้นที่กว้างใหญ่โดยมีศูนย์กลางอยู่ที่กวนจงเหอหนานตะวันตกและจินใต้
ลำดับช่วงวัฒนธรรม
(อนึ่ง วัฒนธรรมหม่าเจียเหยา (Majiayao culture) (ประมาณ 3,300–2,000 ปีก่อนคริสตกาล) ทางตะวันตกถือเป็นวัฒนธรรมที่แยกจากกันซึ่งพัฒนามาจากวัฒนธรรมหย่างเฉา ตอนกลางผ่านขั้นตอน Shilingxia ขั้นกลาง )
การดำรงชีวิต
การบริโภคหลักของชาวหย่างเฉา คือ ข้าวฟ่างเหนียว (Proso millet 黍) บางพื้นที่บริโภค ข้าวฟ่างหางหมา (Foxtailed millet 小米) และ ข้าวฟ่างอื่น ๆ พบหลักฐานของ ข้าว อยู่บ้าง ลักษณะเฉพาะของการกสิกรรมของวัฒนธรรมหย่างเฉา ยังเป็นเรื่องที่ถกเถียงกันอยู่ระหว่าง การเพาะปลูกขนาดเล็กด้วยวิธีการตัดเผา หรือ การเกษตรแบบเข้มข้นในพื้นที่ถาวร โดยทั่วไปเมื่อดินหมดสภาพผู้อยู่อาศัยก็ย้ายไปทำกสิกรรมในพื้นที่ใหม่และสร้างหมู่บ้านใหม่ ชาวหย่างเฉา เลี้ยงหมู และ สุนัข โดยแกะ แพะ วัวควาย พบได้น้อยมาก การบริโภคเนื้อส่วนใหญ่ที่มาจากการล่าสัตว์และการตกปลาด้วยเครื่องมือหิน  เครื่องมือหินของพวกเขาได้รับการขัดเงาและมีความเชี่ยวชาญสูง พวกเขาอาจทำเริ่มมีการปลูกหม่อนเลี้ยงไหมยุคต้น เครื่องมือทำกสิกรรมในวัฒนธรรมหย่างเฉา ได้แก่ ขวานหิน พลั่วหิน หินโม่ และ เครื่องมือที่ทำจากกระดูก นอกจากการทำกสิกรรมแล้วผู้คนในวัฒนธรรมหย่างเฉายังจับปลาและล่าสัตว์ด้วย ในบรรดาโบราณวัตถุทางวัฒนธรรมที่ขุดพบ ได้แก่ ตะขอกระดูก ฉมวก ลูกศร ฯลฯ เครื่องปั้นดินเผาส่วนใหญ่ในช่วงต้นของวัฒนธรรมหย่างเฉาทำด้วยมือและในช่วงกลางเริ่มปรากฏการขึ้นรูปด้วยแป้นหมุน เครื่องปั้นดินเผาบางชิ้นมีลวดลายคล้ายลายพิมพ์บนผ้าทอซึ่งแสดงให้เห็นว่าวัฒนธรรมหย่างเฉามีงานหัตถกรรมทอผ้า เครื่องมือในการผลิตส่วนใหญ่ได้รับการพัฒนาจากหินเจียร เช่น มีด ขวาน จอบถาก สิ่ว ลูกศร และ ล้อหมุนหินสำหรับการทอผ้า เครื่องมือทำจากกระดูกที่ค่อนข้างละเอียดอ่อน เครื่องปั้นดินเผาประจำวันทุกชนิด เช่น ภาชนะใส่น้ำต่าง ๆ เตา ฯลฯ ส่วนใหญ่เป็นเครื่องปั้นดินเผาสีแดงโคลนและเครื่องปั้นดินเผาสีน้ำตาลแดงที่เต็มไปด้วยทรายในเนื้อดินเผา เครื่องปั้นดินเผาสีแดงมักเขียนด้วยลวดลายเรขาคณิตหรือลวดลายสัตว์ซึ่งเป็นลักษณะที่ชัดเจนที่สุดของวัฒนธรรมหย่างเฉา ทำให้มีชื่อเรียกอีกอย่างว่าวัฒนธรรมเครื่องปั้นดินเผาที่ทาสี
บ้าน
วัฒนธรรมหย่างเฉาเป็นวัฒนธรรมที่ได้รับอิทธิพลจากเกษตรกรรม หมู่บ้านมีขนาดทั้งใหญ่และเล็ก แต่ละแห่งมักมีขนาดพื้นที่ 10 - 14 เอเคอร์ (25 ถึง 35 ไร่) และสร้างบ้านล้อมรอบลานหมู่บ้านที่อยู่ตรงกลาง
บ้านในหมู่บ้านขนาดใหญ่มีรูปแบบที่แน่นอนและมีสุสานและแท่นเผาศพอยู่นอกหมู่บ้าน บ้านส่วนใหญ่ถูกสร้างขึ้นโดยการขุดหลุมไม่ลึกมากนักรูปสี่เหลี่ยมมุมมน แล้วบดอัดพื้นหลุม ปูรองด้วยแผงไม้ขัดแตะ ฉาบทับแผงไม้ด้วยโคลน และอัดพื้นซ้ำ เป็นลักษณะห้องลดระดับใต้ดินทรงกลมหรือสี่เหลี่ยมจัตุรัส ในยุคแรกบ้านส่วนใหญ่เป็นห้องเดี่ยวทรงกลมและต่อมาสร้างเป็นห้องสี่เหลี่ยม ผนังบ้านสร้างจากการปักเสาไม้สั้น ๆ เป็นโครงไม้สำหรับรองรับหลังคาและสำหรับขัดแตะเป็นผนังไว้รอบ ๆ ขอบบนของหลุม สานแผงไม้ขัดแตะจากล่างขึ้นบน ฉาบด้วยโคลนที่มีฟางเป็นส่วนผสม ด้านนอกของผนังมักถูกคลุมด้วยฟางหญ้าและเผาฟางนั้นเพื่อเพิ่มความแข็งแรงแน่นหนาของผนังและกันน้ำ จากนั้นวางโครงไม้เป็นรูปทรงกรวยมุงหลังคา อาจต้องเพิ่มเสาในบางส่วนเพื่อรองรับหลังคาที่มุงด้วยฟางและทางข้าวฟ่าง ภายในมีเครื่องเรือนไม่มาก ได้แก่ หลุมเตาตื้นตรงกลางและที่นั่งข้างเตา ม้านั่งวางริมผนัง เตียงทำด้วยผ้า อาหารและเครื่องใช้ถูกวางหรือแขวนไว้กับผนัง และสร้างคอกสัตว์แยกต่างหากนอกตัวบ้าน อย่างไรก็ตามการตั้งถิ่นฐานของวัฒนธรรมหย่างเฉาในตอนกลางเช่น เจียงไจ้ (Jiangzhai) มีอาคารที่ยกพื้นสูงซึ่งอาจใช้สำหรับเก็บธัญพืชที่เหลือใช้ นอกจากนี้ยังพบหินบดสำหรับทำแป้ง
งานฝีมือ
วัฒนธรรมหย่างเฉาประดิษฐ์ เครื่องปั้นดินเผา สีขาวแดงและดำที่มีลวดลายใบหน้าของมนุษย์ สัตว์ และรูปทรงเรขาคณิต ซึ่งไม่เหมือนกับ วัฒนธรรมหลงซานที่อยู่ในยุคหลัง วัฒนธรรมหย่างเฉาไม่ได้ใช้แป้นหมุนในการทำเครื่องปั้นดินเผาช่วงระยะต้นและกลางของวัฒนธรรม การขุดสำรวจพบว่าพื้นที่บางแห่งใช้ไหดินเผาที่ทาสีเหล่านี้ในการฝังร่างเด็ก วัฒนธรรมหยางเชาผลิต ผ้าไหม ในระดับเล็กและทอ ป่าน ผู้ชายสวม เสื้อผ้าเนื้อซี่โครง และมัดผมเป็นปมด้านบน ผู้หญิงเอาผ้ายาว ๆ มาพันรอบตัวแล้วมัดผมมวย
รอยบากบนเครื่องปั้นดินเผาจากทั้ง ปั้นพัว และ เจียงไจ้ อาจเป็นร่องรอยที่สำคัญซึ่งมีนักวิจัยโบราณคดีจำนวนไม่มากที่ตีความว่าอาจเป็นรูปแบบแรกเริ่มของ อักษรจีน แต่การตีความดังกล่าวยังไม่ได้รับการยอมรับอย่างกว้างขวาง
โครงสร้างสังคม
แม้ว่างานวิจัยในช่วงต้นจะเสนอว่าวัฒนธรรมหย่างเฉามีการปกครองฉันแม่กับลูก (มาตาธิปไดย - การปกครองที่ผู้หญิงเป็นใหญ่) ซึ่งงานวิจัยฉบับอื่นต่อมา ให้เหตุผลว่าโครงสร้างสังคมของวัฒนธรรมหย่างเฉาน่าจะอยู่ในช่วงการเปลี่ยนจากการปกครองแบบมาตาธิปไดยเป็นปิตาธิปไตย และแม้กระทั่งในงานวิจัยบางฉบับยังเชื่อว่ามีโครงสร้างเป็นปิตาธิปไตยแต่แรก ข้อโต้แย้งเหล่านี้เกิดจากการตีความในเรื่องระเบียบวิธีการฝังศพที่แตกต่างกัน การค้นพบปฏิมากรรมรูปมังกรในวัฒนธรรมหย่างเฉาที่เมืองผู่หยาง (濮阳市) มณฑลเหอหนาน มีลักษณะเป็นหินทรายรูปนูนต่ำประดับด้วยการฝังเปลือกหอย สามารถระบุอายุย้อนหลังไปถึง 5,000 ปีก่อนคริสต์ศักราช ทำให้เป็นรูปสลักมังกรที่เก่าแก่ที่สุดในโลก และ ชาวจีนฮั่น ยังคงบูชา มังกร มาจนถึงทุกวันนี้
ฟุตบอลเอเชียเยาวชนอายุไม่เกิน 23 ปี 2018
ฟุตบอลเอเชียเยาวชนอายุไม่เกิน 23 ปี 2018 (2018 AFC U-23 Championship) หรือเป็นที่รู้จักในชื่อ เอเอฟซี ยู-23 แชมป์เปิยนชิพ เป็นการแข่งขันฟุตบอลเอเชียเยาวชนอายุไม่เกิน 23 ปี ซึ่งจัดขึ้นเป็นครั้งที่ 3 โดยสมาพันธ์ฟุตบอลเอเชีย ในระหว่างวันที่ 6 - 27 มกราคม พ.ศ. 2561 ที่ประเทศจีน สำหรับฟุตบอลเอเชียเยาวชนอายุไม่เกิน 23 ปี จำกัดอายุนักฟุตบอลที่เกิดหลัง (หรือใน) วันที่ 1 มกราคม ค.ศ. 1995 (พ.ศ. 2538) เป็นต้นไป
รอบคัดเลือก
โดยการแข่งขัน เอเอฟซี ยู-23 แชมเปิ้ยนชิพ รอบคัดเลือก จะแข่งขันกันระหว่าง 15-23 กรกฎาคม ค.ศ. 2017 และผลการจับสลากแบ่งสาย Aฟุตบอลเอเชียเยาวชนอายุไม่เกิน 23 ปี 2018 รอบคัดเลือก
ทีมที่ผ่านการคัดเลือก
หมายเหตุ:
สนามแข่งขัน
การแข่งขันจะลงเล่นในสี่เมืองและสี่สนามกีฬา, ทั้งหมดในจังหวัดของ เจียงซู.
การจับสลาก
การจับสลากแบ่งสายสำหรับทัวร์นาเมนต์รอบสุดท้ายได้จัดขึ้นเมื่อวันที่ 24 ตุลาคม พ.ศ. 2560, 16:00 UTC+8, ที่โรงแรมเทรเดอร์สฟูตู้ ใน ฉางโจว. 16 ทีมได้ถูกจับสลากอยู่ในสี่กลุ่มจากสี่ทีม. ทีมต่างๆที่ได้จัดวางตามผลงานของพวกเขาใน ฟุตบอลเอเชียเยาวชนอายุไม่เกิน 23 ปี 2016 รอบสุดท้ายและ รอบคัดเลือก, ประกอบกับเจ้าภาพจีนจะเป็นทีมวางโดยอัตโนมัติและได้ถูกกำหนดให้อยู่ในตำแหน่ง เอ1 ในการจับสลาก.
รอบแบ่งกลุ่ม
สองทีมที่ดีที่สุดของแต่ละกลุ่มผ่านเข้าสู่รอบก่อนรองชนะเลิศ.
เวลาทั้งหมดคือเวลาท้องถิ่น, CST (UTC+8).
ภาพกราฟิกส์เวกเตอร์
ภาพกราฟิกส์เวกเตอร์ (vector graphics) โดยทั่วไปคือคอมพิวเตอร์กราฟิกส์ที่เกิดจากการกำหนดพิกัดและการคำนวณค่าบนระนาบสองมิติ รวมทั้งมุมและระยะทาง ตามทฤษฎีเวกเตอร์ในทางคณิตศาสตร์ ในการก่อให้เกิดเป็น เส้น หรือรูปภาพ ข้อดีคือ สามารถย่อขยายได้ โดยคุณภาพไม่เปลี่ยนแปลง ข้อเสียคือภาพไม่เหมือนภาพจริงเป็นได้เพียงภาพวาด หรือใกล้เคียงภาพถ่ายเท่านั้น ข้อมูลภาพพวกนี้ได้แก่ไฟล์สกุล svg, ps, eps, ai (adobe illustrator) และฟอนต์แบบ TrueType ต่างๆเป็นต้น โปรแกรมที่ใช้สร้างข้อมูลภาพประเภทนี้เช่น Adobe Illustrator, InkScape ในบางครั้ง ภาพกราฟิกส์เวกเตอร์ยังอาจหมายถึงกราฟิกส์สามมิติอีกด้วย
แลนซิง (รัฐมิชิแกน)
แลนซิง (Lansing) เป็นเมืองหลวงของรัฐมิชิแกน ในสหรัฐ พื้นที่ส่วนใหญ่ของเมืองอยู่ในอิงอัมเคาน์ตี และมีบางส่วนทางทิศตะวันตกอยู่ในอีตันเคาน์ตี และทางเหนืออยู่ในคลินตันเคาน์ตี เมืองมีประชากร 114,297 คน (ค.ศ. 2010) ถือเป็นเมืองใหญ่เป็นอันดับ 5 ของรัฐมิชิแกน แลนซิงเป็นเมืองหลวงของรัฐมิชิแกนในปี ค.ศ. 1847 สิบปีหลังจากที่รัฐมิชิแกนเป็นรัฐใหม่
แลนซิงเป็นเมืองหลวงของรัฐเดียวในสหรัฐ (ใน 47 เมือง) ที่ไม่ใช่เป็นเคาน์ตีซีตด้วย เคาน์ตีซีตของอิงอัมเคาน์ตีอยู่ที่เมืองเมสัน แต่ก็มีอาคารสำนักงานของเคาน์ตีตั้งอยู่ที่แลนซิงบ้าง
Aaglacrinus
Aaglacrinus เป็นสกุลที่สูญพันธุ์แล้วของคลาส Crinoidea จากอันดับ Cladia   มีการเสนอว่ามันเป็นสิ่งมีชีวิตที่เกาะอยู่กับที่ (stationary) และกินสารแขวนลอย (suspension feeder) ส่วนแข็งของร่างกายประกอบด้วยแมกนีเซียมแคลไซต์
สปีชีส์
ปัจจุบันมีสองสปีชีส์ในสกุลนี้ ซึ่งใช้ชื่อ Aaglaocrinus ทั้งคู่:
การอ้างเหตุผลแนวทแยง
การอ้างเหตุผลแนวทแยง (diagonal arguments) เป็นศัพท์ที่ใช้ในคณิตศาสตร์ อาจหมายถึง:
จังหวัดซานอันเดรสและโปรบิเดนเซีย
กลุ่มเกาะซานอันเดรส โปรบิเดนเซีย และซานตากาตาลินา (Archipiélago de San Andrés, Providencia y Santa Catalina) หรือเรียกอย่างไม่เป็นทางการว่า ซานอันเดรสและโปรบิเดนเซีย (San Andrés y Providencia) เป็นจังหวัดหนึ่งของประเทศโคลอมเบีย ในภูมิภาคอเมริกากลางประกอบด้วยเกาะต่าง ๆ ในทะเลแคริบเบียน ห่างจากแผ่นดินใหญ่โคลอมเบียไปทางทิศตะวันตกเฉียงเหนือประมาณ 775 กิโลเมตร (482 ไมล์) มีเมืองหลักชื่อซานอันเดรส (San Andrés)
คิด (แก้ความกำกวม)
คิด อาจหมายถึง
ทฤษฎีบทของคันทอร์
ทฤษฎีบทของคันทอร์ (Cantor's theorem) กล่าวว่า เซตกำลัง (power set) (เซตของเซตย่อยทั้งหมด) ของเซตใดๆ จะมี จำนวนเชิงการนับ (cardinal number) มากกว่าจำนวนเชิงการนับของเซตนั้น. ทฤษฎีบทของคันทอร์นั้นเป็นที่ประจักษ์สำหรับเซตจำกัดอยู่แล้ว และยังเป็นจริงสำหรับเซตอนันต์ด้วย ซึ่งเซตกำลังของเซตอนันต์นับได้นั้น จะเป็นเซตอนันต์นับไม่ได้
การพิสูจน์
เพื่อแสดงให้เห็นว่า B ไม่อยู่ในภาพของ f, เราจะสมมติให้ B อยู่ในภาพของ f. ดังนั้น จะมี y ∈ A ซึ่ง f(y) = B พิจารณาว่า y ∈ B หรือไม่. ถ้า y ∈ B แล้ว y ∈  f(y), ซึ่งจะทำให้ขัดกับนิยามของ B ที่ว่า y ∉ B. ในทางกลับกัน, ถ้า y ∉ B แล้ว y ∉  f(y) จะได้ y ∈  B. เกิดข้อขัดแย้ง
จากการที่ x ปรากฏในนิพจน์ "x ∉ f(x) " ถึงสองครั้ง เราจึงเรียกวิธีการนี้ว่าเป็นวิธีแนวทแยง (diagonal argument)
ชาโดว์ (แก้ความกำกวม)
ชาโดว์ อาจหมายถึง
สโมสรฟุตบอลเรอัลมาดริดในฤดูกาล 2014–15
ฤดูกาล 2014-15 ของ สโมสรฟุตบอลเรอัลมาดริด ซึ่งเป็นฤดูกาลที่ 111 ของสโมสร และเป็นฤดูกาลที่ 84 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม 2014 ถึง 30 มิถุนายน 2015. ผลงานเด่นมากหลังจากพ่ายแพ้ อัตเลติโกเดมาดริด โดยชนะรวด 22 นัดจนมาถึงการพบกับ บาเลนเซีย และบุกไปแพ้ที่เมสตายา 1-2 อันเป็นการโดนหยุดสถิติเก็บชัยชนะรวดทั้งหมด 22 นัด.
ผลงานของเรอัลมาดริดในลาลิกาฤดูกาลนี้ จบอันดับที่ 2 และคว้าแชมป์มาได้ 2 รายการ คือ ยูฟ่าซูเปอร์คัพ กับ ฟุตบอลชิงแชมป์สโมสรโลก.
ย้ายเข้า
รวมย้ายเข้าทั้งสิ้น: 117.5 ล้านยูโร
ย้ายออก
รวมตัวเลขจำนวนเงินที่ขายทั้งสิ้น: 12.5 ล้านยูโร
รายได้สุทธิ: 4 ล้านยูโร
ผู้เล่นที่ทำประตูสูงสุด
อัปเดตเมื่อวันที่ 23 พฤษภาคม 2015.
หลัว ไห่ฉฺยง
หลัว ไห่ฉฺยง (羅海瓊 ) เป็นนักแสดงชาวจีน เธอแต่งงานกับเฟย์ ฉี รองประธานบริษัท Huayi Brothers ในวันที่ 24 มกราคม ปี 2010
วอลเลย์บอลชายชิงแชมป์โลก 2022
วอลเลย์บอลชายชิงแชมป์โลก 2022 (2022 FIVB Volleyball Men's World Championship) จะเป็นการแข่งขันครั้งที่ 20 ของวอลเลย์บอลชายชิงแชมป์โลก ซึ่งเป็นการแข่งขันวอลเลย์บอลโดยมีทีมชาติชายชุดใหญ่ที่เป็นสมาชิกของสหพันธ์วอลเลย์บอลระหว่างประเทศ ซึ่งเป็นองค์กรกีฬาระหว่างประเทศ การแข่งขันรอบสุดท้ายจะจัดขึ้นที่ประเทศโปแลนด์และประเทศสโลวีเนีย ระหว่างวันที่ 26 สิงหาคม ถึง 11 กันยายน ค.ศ. 2022 เดิมมีกำหนดจะจัดขึ้นในประเทศรัสเซีย ระหว่างวันที่ 26 สิงหาคมถึง 11 กันยายน ค.ศ. 2022 เนื่องจากการรุกรานยูเครนของรัสเซีย ตั้งแต่วันที่ 24 กุมภาพันธ์ รัสเซียจึงถูกตัดสิทธิ์ในการเข้าร่วมการแข่งขันระดับนานาชาติและการเป็นเจ้าภาพจัดการแข่งขัน
การคัดเลือกเจ้าภาพ
เมื่อวันที่ 15 พฤศจิกายน ค.ศ. 2018 สหพันธ์วอลเลย์บอลระหว่างประเทศได้ประกาศว่าการแข่งขันจะจัดขึ้นที่ประเทศรัสเซีย ซึ่งเป็นครั้งแรกที่จัดขึ้นในประเทศรัสเซีย โดยจะจัดขึ้นในสิบเมืองทั่วประเทศรัสเซีย (มอสโก, เซนต์ปีเตอร์สเบิร์ก, คาลีนินกราด, ยาโรสลัฟล์, คาซาน, อูฟา, เยคาเตรินบุร์ก, โนโวซีบีสค์, เคเมโรโวและครัสโนยาสค์)
ในวันที่ 9 ธันวาคม ค.ศ. 2019 องค์กรต่อต้านการใช้สารต้องห้ามโลก (WADA) ได้สั่งห้ามรัสเซียแข่งขันกีฬาระดับนานาชาติทุกประเภทเป็นเวลา 4 ปีหลังจากพบว่าองค์กรต่อต้านการใช้สารต้องห้ามรัสเซีย ไม่ปฏิบัติตามข้อกำหนดในการส่งมอบข้อมูลห้องปฏิบัติการให้กับผู้ตรวจสอบ การพิจารณาคดีของวาดาอนุญาตให้นักกีฬาที่ไม่เกี่ยวข้องกับการใช้สารกระตุ้นยังคงสามารถเข้าร่วมการแข่งขันได้ แต่ห้ามใช้ธงชาติและเพลงชาติรัสเซียในการแข่งขันกีฬาระดับนานาชาติที่สำคัญ อย่างไรก็ตามทีมชาติรัสเซียยังคงสามารถผ่านการคัดเลือกได้เนื่องจากการลงโทษจะมีผลเฉพาะการแข่งขันรอบสุดท้ายของชิงแชมป์โลกเท่านั้น รัสเซียได้ยื่นอุทธรณ์ต่อศาลอนุญาโตตุลาการกีฬาโลก (CAS) ต่อการตัดสินของวาดา เมื่อวันที่ 17 ธันวาคม ค.ศ. 2020 ศาลอนุญาโตตุลาการกีฬาโลกได้ลดโทษแบนจากสี่ปีเป็นสองปี ซึ่งจะสิ้นสุดในวันที่ 16 ธันวาคม ค.ศ. 2022 รัสเซียมีกำหนดจะแข่งขันในชื่อ วีเอฟอาร์ (VFR) หรือ สหพันธ์วอลเลย์บอลรัสเซีย
ในเดือนกุมภาพันธ์ ค.ศ. 2022 การรุกรานยูเครนของรัสเซียนำไปสู่การเรียกร้องให้มีการเปลี่ยนแปลงประเทศเจ้าภาพ อย่างไรก็ตามเอฟไอวีบีเชื่อว่ากีฬาควรแยกออกจากการเมืองและยังยืนให้ประเทศรัสเซียจัดชิงแชมป์โลกต่อไปได้ โดยทีมชาติโปแลนด์ ฝรั่งเศส สโลวีเนีย และเนเธอร์แลนด์ ได้ประกาศว่าจะปฏิเสธที่จะเข้าร่วมแข่งขันในประเทศรัสเซีย ต่อมาในวันที่ 1 มีนาคม เอฟไอวีบีได้ออกแถลงการณ์ว่าจะยกเลิกการเป็นเจ้าภาพในรัสเซีย และได้ตัดสิทธิ์ทีมชาติรัสเซียและทีมชาติเบลารุสในการเข้าร่วมการแข่งขันระดับนานาชาติจนกว่าจะมีการออกประกาศใหม่ เมื่อวันที่ 7 มีนาคม เอฟไอวีบีประกาศว่าได้เปิดการคัดเลือกประเทศเจ้าภาพใหม่แล้ว
เมื่อวันที่ 15 เมษายน ค.ศ. 2022 เอฟไอวีบีประกาศได้ว่าประเทศโปแลนด์และประเทศสโลวีเนียจะเป็นเจ้าภาพจัดการแข่งขันชิงแชมป์โลกชายปี 2022
รอบคัดเลือก
การคัดเลือกในครั้งนี้จะมี 24 ทีมที่ผ่านเข้ารอบคัดเลือก สำหรับประเทศรัสเซียในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศโปแลนด์ในฐานะแชมป์โลกปัจจุบัน ส่วนที่เหลืออีก 22 ทีมมาจากทีมชนะเลิศและรองชนะเลิศจากการแข่งขันชิงแชมป์ทวีปปี 2021 ทั้งหมด 10 ทีม และ 12 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก
รอบแรก
ทีมที่เข้าร่วมทั้ง 24 ทีมจะถูกแบ่งออกเป็น 6 กลุ่ม กลุ่มละ 4 ทีม โดยสหพันธ์ให้สิทธิ์เจ้าภาพอยู่ในกลุ่มเอ ทีมอันดับที่ 1 ถึง 5 จากอันดับโลกเอฟไอวีบี ณ วันที่ 20 กันยายน ค.ศ. 2021 ได้ถูกวางให้อยู่ในแถวแรกของกลุ่มบีถึงกลุ่มเอฟตามลำดับ ทีมที่เหลือจะแบ่งออกเป็น 3 โถเพื่อจับสลากตามอันดับโลกเอฟไอวีบีของแต่ละทีม เมืองเจ้าภาพในรอบแรกกำหนดโดยการจับสลากเช่นกัน การจับสลากแบ่งกลุ่มจัดขึ้นที่มอสโก ประเทศรัสเซีย ในวันที่ 30 กันยายน ค.ศ. 2021 ตัวเลขในวงเล็บเป็นอันดับโลก
ตารางคะแนนรวม
ที่มา: WCH 2022 Standings
การส่งต่อ
ในแพทยศาสตร์ การส่งต่อ (referral) หมายถึง การส่งต่อการบริบาลผู้ป่วยจากแพทย์ฝ่ายรักษาหรือสถานพยาบาลแห่งหนึ่งไปยังอีกแห่งหนึ่งโดยมีการร้องขอ
การบริบาลตติยภูมิปกติกระทำโดยการส่งต่อจากบุคลากรสาธารณสุขปฐมภูมิหรือทุติยภูมิ
ประเทศกินีในโอลิมปิกเยาวชนฤดูร้อน 2014
ประเทศกินี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติกินีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศกินีไม่ได้รับเหรียญรางวัล
กรีฑา
ผลการแข่งขันดังนี้ :
ยูโด
ผลการแข่งขันดังนี้ :
ว่ายน้ำ
ผลการแข่งขันดังนี้ :
เส้นเมริเดียนที่ 150 องศาตะวันตก
ในแอนตาร์กติกา เส้นเมริเดียนนี้ มีความหมายเป็นเส้นเขตแดนทางตะวันออกสุดของดินแดนอ้างสิทธิ์ของนิวซีแลนด์ โดยดินแดนต่อมาในด้านตะวันออกไม่ได้ถูกอ้างสิทธิ์โดยชาติใด
เส้นเมริเดียนที่ 150 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 30 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 150 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ทางหลวงแผ่นดินหมายเลข 292
ทางหลวงแผ่นดินหมายเลข 292 หรือ ถนนเลี่ยงเมืองยโสธร เป็นทางหลวงแผ่นดินที่มีลักษณะเป็นถนนเลี่ยงเมืองเพื่อหลีกเลี่ยงปัญหาจราจรในเขตตัวจังหวัดยโสธร ถนนเลี่ยงเมืองยโสธรมีทั้งหมด 1 ช่วง คือถนนเลี่ยงเมืองยโสธรด้านทิศเหนือ ซึ่งเชื่อมต่อกันเป็นครึ่งวงกลม มีระยะทางทั้งสิ้น 8.191 กิโลเมตร แต่เดิมนั้น กรมทางหลวงได้กำหนดให้ถนนเลี่ยงเมืองยโสธรเป็นทางหลวงแผ่นดินหมายเลข 23 เป็นเส้นทางในความรับผิดชอบของแขวงทางหลวงยโสธร
เลกดิสตริกต์
เลกดิสตริกต์ (Lake District) หรือรู้จักกันในชื่อ เลกแลนด์ (Lakeland) เป็นพื้นที่ที่มีภูมิประเทศแบบภูเขาในภาคตะวันตกเฉียงเหนือของอังกฤษ เป็นสถานที่ท่องเที่ยวยอดนิยมในวันหยุด มีทะเลสาบ, ภูเขา และป่าที่มีชื่อเสียง นอกจากนี้ยังเป็นที่ตั้งของอุทยานแห่งชาติเลกดิสตริกต์ ซึ่งครอบคลุมพื้นที่เกือบทุกส่วนของเลกดิสตริกต์อีกด้วย ซึ่งในแต่ละปีจะมีผู้เยี่ยมชมอุทยานนี้กว่า 15 ล้านคน ถือเป็นอุทยานแห่งชาติที่มีผู้เยี่ยมชมมากที่สุดในสหราชอาณาจักร
เลกดิสตริกต์ตั้งอยู่ในเทศมณฑลคัมเบรีย ในอุทยานแห่งนี้ยังเป็นที่ตั้งของสกอเฟลล์ไพก์ (Scafell Pike) ยอดเขาที่สูงที่สุดในอังกฤษซึ่งมีความสูง 978 เมตร นอกจากนี้ยังเป็นที่ตั้งของจุดที่ลึกที่สุดในอังกฤษ คือทะเลสาบวอสต์วอเทอร์ (Wastwater) และวินเดอร์เมียร์ (Windermere) อุณหภูมิในหน้าร้อนอยู่ระหว่าง 9.0 ถึง 20°ซ และอุณหภูมิในหน้าหนาวอยู่ระหว่าง 1.4 ถึง 9.7°ซ
ตำบลอรพิมพ์
อรพิมพ์ เป็นตำบลหนึ่งตั้งอยู่ทางทิศเหนือของอำเภอครบุรี จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลอรพิมพ์ ครอบคลุมพื้นที่ตำบลอรพิมพ์ทั้งตำบล
ประวัติ
ที่มาของชื่อ "อรพิมพ์" คนเก่าแก่เล่าว่า เดิมที่บ้านอรพิมพ์ (หมู่ที่ 1) มีสาวงามเป็นนางสนมของเจ้าเมืองขอม ชื่อว่า อรพิมพ์ ได้เดินทางไปมาระหว่างบ้านของสามี กับบ้านของพ่อแม่ ตนเองอยู่เสมอ วันหนึ่งขณะนางมีท้องอ่อน ๆ เกิดอาเจียน (ราก) บรเวณนั้นจึงได้ชื่อว่าบ้านนางราก ต่อมาเพี้ยนเป็น บ้านนาราก (หมู่ที่ 2, 3) ส่วนชื่อตำบลได้เรียกตามชื่อของนางสนมคนนั้น คือ ตำบลอรพิมพ์
ที่ตั้งและอาณาเขต
ตำบลอรพิมพ์ตั้งอยู่ห่างจากที่ว่าการอำเภอครบุรีไปทางทิศตะวันตกเฉียงเหนือประมาณ 5 กิโลเมตร ตำบลอรพิมพ์มีอาณาเขตติดต่อดังนี้ (ติดกับพื้นที่ในจังหวัดนครราชสีมาทุกทิศทาง)
หมู่บ้าน
ตำบลอรพิมพ์ แบ่งเขตการปกครองออกเป็น 8 หมู่บ้าน ดังนี้
หลอดเลือด
หลอดเลือด (blood vessel) เป็นส่วนประกอบของระบบไหลเวียนโลหิตที่ขนส่งเลือดไปทั่วร่างกายมนุษย์ หลอดเลือดเหล่านี้ขนส่งเซลล์เม็ดเลือด สารอาหาร และออกซิเจนไปยังเนื้อเยื่อของร่างกาย อีกทั้งยังนำของเสียและคาร์บอนไดออกไซด์ออกไปจากเนื้อเยื่อ หลอดเลือดเป็นสิ่งจำเป็นในการดำรงชีวิต เนื่องจากเนื้อเยื่อของร่างกายทั้งหมดต้องอาศัยการทำงานของมัน
หลอดเลือดมี 5 ประเภท ได้แก่ หลอดเลือดแดง ซึ่งนำเลือดออกจากหัวใจ, หลอดเลือดแดงเล็ก, หลอดเลือดฝอย ซึ่งเป็นจุดที่เกิดการแลกเปลี่ยนน้ำและสารเคมีระหว่างเลือดกับเนื้อเยื่อ, หลอดเลือดดำเล็ก, และหลอดเลือดดำ ซึ่งนำเลือดจากหลอดเลือดฝอยกลับไปที่หัวใจ
คำว่า แวสคิวลาร์ (vascular) ที่มีความหมายเกี่ยวข้องกับหลอดเลือด รับมาจากคำภาษาละติน vas ซึ่งหมายถึง เรือ โครงสร้างบางอย่าง เช่น กระดูกอ่อน เยื่อบุผิว เลนส์ และกระจกตา เป็นโครงสร้างที่ไม่มีหลอดเลือด จัดอยู่ในประเภท อะแวสคิวลาร์ (avascular)
ถ้านำหลอดเลือดในร่างกายมาต่อกันจะมีความยาวประมาณ 62,000 ไมล์
โครงสร้าง
หลอดเลือดประกอบด้วยผนัง 3 ชั้น ได้แก่
หลอดเลือดแดง
หลอดเลือดแดง ( Artery ) หมายถึง หลอดเลือดที่นำเลือดออกจากหัวใจ ซึ่งจะเป็นเลือดที่มีปริมาณออกซิเจนสูงเป็นเลือดที่มีสีแดงสด ไปเลี้ยงอวัยวะต่างๆทั่วร่างกาย ( ยกเว้นหลอดเลือดที่ไปสู่ปอดชื่อ pulmonary artery ซึ่งจะนำเลือดดำจากหัวใจที่มีคาร์บอนไดออกไซด์สูงไปฟอกที่ปอด )
ลักษณะของหลอดเลือดแดง
– มีผนังหนา โดยจะมีลักษณะเป็นชั้นกล้ามเนื้อที่หนาและยืดหยุ่น ประกอบไปด้วยเนื้อเยื่อ 3 ชั้น คือเนื้อเยื่อด้านในสุดเป็นเนื้อเยื่อบุผิว ชั้นกลางเป็นเนื้อเยื่อกล้ามเนื้อที่สามารถยืดหยุ่นได้ เนื้อเยื่อชั้นนอกเป็นเนื้อเยื่อเกี่ยวพันที่ยืดหยุ่นได้
หลอดเลือดแดงมี 3 ขนาด เรียงจากขนาดใหญ่ไปขนาดเล็ก คือ
– เอออร์ตา ( aorta ) หลอดเลือดแดงขนาดใหญ่สุด ทำหน้าที่ลำเลียงเลือดแดงที่ถูกสูบฉีดออกจากหัวใจห้องล่างซ้ายโค้งไปทางด้านหลัง ทอดผ่านช่องอกและช่องท้อง ขนาดใหญ่สุดมีเส้นผ่านศูนย์กลางประมาณ 1 นิ้ว
– อาร์เทอรี ( artery ) หลอดเลือดแดง ทำหน้าที่นำเลือดไปเลี้ยงส่วนต่างๆ ของร่างกาย หลอดเลือดมีผนังกล้ามเนื้อหนาเพื่อให้ทนต่อแรงดันเลือด
– อาร์เทอริโอล ( arteriole ) หลอดเลือดแดงเล็ก ซึ่งสามารถจะขยายตัวหรือหดตัวได้ เพื่อบังคับการไหลของเลือด
หลอดเลือดดำ
หลอดเลือดดำ ( Vein ) หมายถึง หลอดเลือดที่นำเลือดที่มีของเสีย และคาร์บอนไดออกไซด์ ( เลือดดำ ) ที่ร่างกายใช้แล้วจากส่วนต่างๆ ของร่างกายกลับเข้าสู่หัวใจห้องบนขวา ( Right atrium ) เพื่อนำกลับไปฟอกที่ปอด ( ยกเว้นหลอดเลือดดำปอดที่ชื่อ pulmonary vein ซึ่งจะนำเลือดแดงที่ผ่านการฟอกจากปอดแล้วนำกลับเข้าสู่หัวใจห้องบนซ้าย ) ภายในหลอดเลือดดำจะมีความดันต่ำ ถ้าหลอดเลือดดำฉีกขาด เลือดที่ไหลออกมาจะไหลรินๆคงที่ และสม่ำเสมอ ห้ามเลือดหยุดได้ง่ายกว่าหลอดเลือดแดงฉีกขาด
ลักษณะของเส้นเลือดดำ
– มีผนังบาง ประกอบด้วยเนื้อเยื่อ 3 ชั้น เช่นเดียวกับหลอดเลือดแดงแต่บางกว่า
– ผนังมีความยืดหยุ่นได้น้อย เพราะมีเนื้อเยื่อกล้ามเนื้อ และเนื้อเยื่อเกี่ยวพันน้อย
– มีลิ้นกั้นไม่ให้เลือดไหลย้อนกลับ
หลอดเลือดฝอย
หลอดเลือดฝอย ( Capillary ) หมายถึง หลอดเลือดที่เชื่อมต่อระหว่างหลอดเลือดแดงขนาดเล็ก ไปยังหลอดเลือดดำขนาดเล็ก โดยจะแทรกอยู่ในเนื้อเยื่อต่างๆ ของร่างกาย เช่น ผิวหนัง กล้ามเนื้อ สมอง และอวัยวะอื่นๆ ยกเว้นเส้นผม และเล็บจะไม่มีหลอดเลือดฝอย
– หลอดเลือดฝอยเป็นหลอดเลือดที่มีขนาดเล็กที่สุดในร่างกายมีทั้งเส้นเลือดแดงฝอย และเส้นเลือดดำฝอย
– มีเนื้อเยื่อบางมาก มีจำนวนมากเพราะเป็นส่วนที่ต้องแยกไปสู่ส่วนต่างๆของร่างกาย มีผนังบาง มีขนาดเส้นผ่านศูนย์กลางประมาณ 7 ไมโครเมตร
– ประกอบด้วยเซลล์เพียงชั้นเดียว มีหน้าที่เป็นแหล่งที่มีการแลกเปลี่ยนก๊าซ และสารต่างๆระหว่างเลือดกับเซลล์ของร่างกายโดยวิธีการแพร่
คิวคิวเซ็นไต โกโกไฟว์ ปะทะ! สุดยอดนักรบสายพันธุ์ใหม่
'คิวคิวเซ็นไต โกโกไฟว์ ปะทะ! สุดยอดนักรบสายพันธุ์ใหม่' เป็นออริจินอลวิดีโอจาก ขบวนการกู้ภัย โกโกไฟว์ และเป็นผลงานเรื่องที่ 5 ของ ซูเปอร์เซ็นไต วีซินีม่า วางจำหน่ายและเผยแพร่เมื่อวันที่ 9 กรกฎาคม ค.ศ. 1999
ภาพรวม
เป็น V ซินีม่า เรื่องแรกที่เป็นผลงานเรื่องเดี่ยวที่ไม่ได้ร่วมแสดงกับเรื่องก่อนหน้าและเป็นเนื้อหาดั้งเดิมที่สร้างแยกจากทีวีซีรีส์หลัก อย่างไรก็ตามเมื่อช่วงไม่กี่ปีที่ผ่านมาเรื่องนี้ถูกนับเป็นส่วนซีรีส์ VS เนื่องจากได้แสดงให้เห็นการต่อสู้ร่วมกันระหว่างโกโกไฟว์และตัวละครใหม่ของเรื่องนี้อย่างจี๊ด และ จี๊ดเจน และเนื่องจากอัตราการหมุนเวียนของ V ซินีม่า อยู่ในเกณฑ์ดีจนถึงปีที่แล้ว ปีนี้จึงมีการผลิต V ซินีม่า ถึง 2 เรื่อง ซึ่งหนึ่งในนั้นทุ่มเทให้กับผลงานเรื่องใหม่ของโกโกไฟว์เพียงอย่างเดียว
หนึ่งในคอนเซปต์ของเรื่องนี้คือ "ให้ฮายาเซะ เคียวโกะแปลงร่าง" และ ฮายาเซะ เคียวโกะ ที่รับบทโดย มิยามุระ ยูโกะ จะแปลงร่างเป็นนักรบคนที่ 6 "จี๊ดเจน" ที่ปรากฏตัวเฉพาะในเรื่องนี้เท่านั้น โดยมิยามุระเธอเป็นแฟนตัวยงของซูเปอร์เซ็นไต และแม้ว่าเธอเคยมีประสบการณ์ในฝึกการแสดงที่ JAC มาก่อน แต่สภาพแวดล้อมก็เข้าที่เข้าทางกับเธอ แต่เนื่องจากฉากที่เป็นไปไม่ได้ที่จะทำให้เธามีบทบาทในฐานะนักรบคนใหม่ในทีวีซีรีส์ ดังนั้นโอกาสจึงถูกสร้างขึ้นสำหรับผลงานเรื่องใหม่ที่เหมือนโลกคู่ขนาน
มหาเวทย์ผนึกมาร 0: โรงเรียนเฉพาะทางไสยศาสตร์นครโตเกียว
มหาเวทย์ผนึกมาร 0: โรงเรียนเฉพาะทางไสยศาสตร์นครโตเกียว เป็นซีรีส์มังงะญี่ปุ่น เขียนเรื่องและวาดภาพโดยเกเงะ อากูตามิ ซีรีส์มังงะเดิมมีชื่อว่า โรงเรียนเฉพาะทางไสยศาสตร์นครโตเกียว  ตีพิมพ์ในนิตยสาร Jump GIGAของสำนักพิมพ์ชูเอชะตั้งแต่เดือนเมษายนถึงกรกฎาคม พ.ศ. 2560 หลังจากอากูตามิเปิดตัวซีรีส์มังงะ มหาเวทย์ผนึกมาร ในปี พ.ศ. 2561 ซีรีส์มังงะนี้จึงได้รับการตั้งชื่อใหม่เป็น มหาเวทย์ผนึกมาร 0: โรงเรียนเฉพาะทางไสยศาสตร์นครโตเกียว ทำให้เป็นภาคพรีเควลของมหาเวทย์ผนึกมาร และรวบรวมตีพิมพ์เป็นหนังสือมังงะรวมเล่ม (ทังโกบง) หนึ่งเล่มจบในเดือนธันวาคม พ.ศ. 2561 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์เป็นเรื่องราวของอคคทสึ ยูตะ นักเรียนหนุ่มที่กลายมาเป็นผู้ใช้คุณไสยและหาทางควบคุมวิญญาณต้องสาปของโอริโมโตะ ริกะเพื่อนสมัยเด็ก
มหาเวทย์ผนึกมาร 0: โรงเรียนเฉพาะทางไสยศาสตร์นครโตเกียว ได้รับการดัดแปลงเป็นภาพยนตร์อนิเมะโดยสตูดิโอ MAPPA ในชื่อเรื่องว่า มหาเวทย์ผนึกมาร 0 กำกับโดยพัค ซ็องฮู เข้าฉายในประเทศญี่ปุ่นในเดือนธันวาคม พ.ศ. 2564 ในประเทศไทยฉายในเดือนมิถุนายน พ.ศ. 2565
โอซัน
โอซัน เป็นนครในจังหวัดคย็องกี ประเทศเกาหลีใต้ อยู่ห่างจากโซลลงไปทางใต้ประมาณ 35 กิโลเมตร มีประชากรมากกว่า 200,000 คน เศรษฐกิจของท้องถิ่นดำเนินไปโดยการผสมผสานระหว่างภาคเกษตรกรรมและภาคอุตสาหกรรม
ตลาดโอซัน เป็นตลาดที่มีชื่อเสียงที่ใหญ่มากที่สุดแห่งหนึ่งในประเทศเกาหลีใต้ ซึ่งเปิดดำเนินการมาตั้งแต่ปี พ.ศ. 2335 เมืองโอซันเป็นสถานที่เกิดยุทธการโอซัน ขึ้นในสงครามเกาหลี เมื่อปี พ.ศ. 2493 ซึ่งเมืองถูกโจมตีอย่างหนักจากกองกำลังของกองทัพคอมมิวนิสต์ ก่อนที่เมืองจะได้รับการปลดปล่อยจากกองทัพคอมมิวนิสต์โดยการบุกยึดเมืองคืนของกองทัพอเมริกัน ซึ่งต่อมาทางเมืองได้สร้างอนุสาวรีย์ขึ้นเพื่ออุทิศแด่กองกำลังของสหประชาชาติบริเวณนอกเมือง
ฐานทัพอากาศโอซัน เป็นฐานทัพอากาศของกองทัพอากาศสหรัฐอเมริกา โดยตั้งชื่อตามเมืองโอซัน แต่ตัวฐานทัพอากาศไม่ได้อยู่ที่เมืองนี้ โดยตั้งอยู่ห่างจากเมืองโอซันไปทางใต้ประมาณ 8 กิโลเมตร อยู่ในเขตซงตัน (ขณะที่ตั้งฐานทัพอากาศมีสถานะเป็นเมือง) ในเขตเมืองพย็องแท็ก
สถานีโอซัน เป็นสถานีขนาดใหญ่ตั้งอยู่ใจกลางเมือง เป็นส่วนหนึ่งของรถไฟใต้ดินโซล สาย 1และเคทีเอกซ์ และสถานีขนส่งรถโดยสารตั้งอยู่ข้างกันกับสถานีรถไฟใต้ดินและมีจุดจอดรถประจำทางมากมายอยู่บริเวณด้านหน้าสถานีรถไฟใต้ดิน
ชื่อเมือง
โอซันถูกเรียกขึ้นในปี พ.ศ. 2457 ในเวลานั้นภายใต้อิทธิพลการยึดครองของญี่ปุ่นมีการปรับเปลี่ยนโครงสร้างองค์กรการปกครองส่วนท้องถิ่นในเกาหลี ในขณะนั้นเมืองโอซันมีสถานะเป็น "มย็อน" (ตำบล) ซึ่งเป็นส่วนหนึ่งของซูว็อน ชื่อโอซันนั้นมีที่มาจากชื่อคลองภายในเมืองชื่อ คลองโอซัน อย่างไรก็ตามก่อนการยึดครองของกองทัพญี่ปุ่น ชื่อเมืองเขียนเป็นตัวฮันจา ว่า 鰲山 มีความหมายว่า ภูเขาตะพาบ เพราะว่าความซับซ้อนของตัวอักษร 鰲 (โอ) และเพราะว่านกกามีอย่างอุดมสมบูรณ์ทั่วทั้งพื้นที่ ทำให้ทางการญี่ปุ่นเปลี่ยนตัวอักษรฮันจาของเมืองเป็น 烏山 ซึ่งมีความหมายว่า "ภูเขานกกา"
เศรษฐกิจ
ธุรกิจไก่ทอดคโยชน มีสำนักงานใหญ่อยู่ที่เมืองโอซัน
ถนนวิสุทธิกษัตริย์
ถนนวิสุทธิกษัตริย์ [วิ-สุด-กะ-สัด] เริ่มต้นตั้งแต่ถนนราชดำเนินนอก (สี่แยก จ.ป.ร.) ในท้องที่แขวงบางขุนพรหมและแขวงบ้านพานถม เขตพระนคร กรุงเทพมหานคร ไปทางทิศตะวันตกเฉียงเหนือ ตัดกับถนนประชาธิปไตย (สี่แยกวิสุทธิกษัตริย์) และถนนสามเสน (สี่แยกบางขุนพรหม) จนถึงท่าเรือสะพานพระราม 8 (บางขุนพรหม) ในท้องที่แขวงวัดสามพระยา
ถนนวิสุทธิกษัตริย์เป็นถนนที่พระบาทสมเด็จพระจุลจอมเกล้าเจ้าอยู่หัวพระราชทานพระราชทรัพย์ส่วนพระองค์ สร้างขึ้นเพื่ออุทิศส่วนกุศล พระราชทานสมเด็จพระเจ้าบรมวงศ์เธอ เจ้าฟ้าจันทรมณฑล กรมหลวงวิสุทธิกษัตริย์ พระราชธิดาในพระบาทสมเด็จพระจอมเกล้าเจ้าอยู่หัว และสมเด็จพระเทพศิรินทราบรมราชินี และเป็นพระขนิษฐาร่วมพระชนนีเดียวกับพระบาทสมเด็จพระจุลจอมเกล้าเจ้าอยู่หัว ซึ่งสิ้นพระชนม์ขณะพระชันษา 9 ปี ทรงพระกรุณาโปรดเกล้าฯ พระราชทานชื่อถนนว่า ถนนวิสุทธิกษัตริย์
การตัดถนนวิสุทธิกษัตริย์นี้ พระบาทสมเด็จพระจุลจอมเกล้าเจ้าอยู่หัวมีพระราชดำริว่า แต่เดิมการสร้างถนนต้องใช้พระราชทรัพย์ในการก่อสร้าง รวมทั้งการดูแลรักษา การตัดถนนในกรุงเทพฯ มักผ่านไปในเขตที่มีเจ้าของถือที่ดินอยู่ ถนนผ่านไปในที่ใดเจ้าของที่ดินย่อมได้รับประโยชน์เรื่องราคาที่ดินที่เพิ่มสูงขึ้น จึงสมควรให้เจ้าของที่ดิน ซึ่งถือครองที่ดินอยู่ตามแนวถนนซึ่งจะตัดผ่านช่วยกันออกทุนในการทำถนน เว้นแต่ผู้ที่ต้องเสียที่ดินทั้งหมดจนไม่ได้รับประโยชน์ในการตัดถนน ควรได้รับประโยชน์ราคาที่ดินของตนเป็นค่าเสียหาย โดยโปรดเกล้าฯ ให้ตราพระราชบัญญัติสร้างถนนหลวงภายในบริเวณกรุงเทพฯ ขึ้นใน พ.ศ. 2447 (ร.ศ. 123) สำหรับการสร้างถนนวิสุทธิกษัตริย์ได้ทรงพระกรุณาโปรดเกล้าฯ ให้ “ประกาศการสร้างถนนวิสุทธิ์กระษัตริย์” ว่า ที่ดินตำบลบางขุนพรหมและหลังวัดมกุฏกษัตริย์ สมควรจะตัดเป็นถนนใหญ่ให้เดินไปมาติดต่อกันได้ ตั้งแต่วงเวียนบางขุนพรหม ตัดตรงไปทางหลังวัดมกุฏกษัตริยาราม ออกถนนราชดำเนินนอก ต่อมาใน พ.ศ. 2471 รัชสมัยพระบาทสมเด็จพระปกเกล้าเจ้าอยู่หัวโปรดเกล้าฯ ให้ตัดถนนจากวิสุทธิกษัตริย์ต่อจากที่ตัดไว้แต่เดิม ตั้งแต่แม่น้ำเจ้าพระยา มาบรรจบถนนสามเสน ตำบลบางขุนพรหม โดยตัดผ่านเข้าไปในตำบลบางขุนพรหม
บริเวณถนนวิสุทธิ์กษัตริย์จนถึงสี่แยกวิสุทธิ์กษัตริย์ถือได้ว่าเป็นย่านที่ขึ้นชื่ออย่างมากในการประกวดนางงามในช่วงเทศกาลสงกรานต์ของทุกปี ที่รู้จักกันดีในชื่อ "เทพีสงกรานต์วิสุทธิ์กษัตริย์" ซึ่งจัดโดยชาวชุมชนท้องถิ่นและใกล้เคียง โดยจัดมาตั้งแต่ปี พ.ศ. 2478 โดยเฉพาะในอดีตในเวลากลางคืนจะมีบรรยายกาศครื้นเครงคล้ายกับงานวัดเลยทีเดียว ซึ่งมีบุคคลที่มีชื่อเสียงในปัจจุบันหลายคนเคยผ่านการประกวดมาแล้ว เช่น คุณหญิงพันธุ์เครือ ยงใจยุทธ, จริยา แอนโฟเน่, สรวงสุดา ลาวัณย์ประเสริฐ เป็นต้น
ฮาเดส (เซนต์เซย่า)
ฮาเดส (冥王ハーデス, Meiō Hādesu?, Meiō (เมโอ) แปลว่า "เจ้าแห่งความมืด") เทพเจ้าแห่งยมโลก เป็นเทพผู้ที่ทำสงครามกับอาธีนามาแต่ครั้งสมัยเทพนิยาย สงครามระหว่างเทพทั้งสองนี้ ถูกเรียกว่า "สงครามศักดิ์สิทธิ์" และการที่อาธีนาต้องมาจุติบนโลกในยุคนี้ ก็เพื่อทำสงครามศักดิ์สิทธิ์เป็นครั้งสุดท้ายกับฮาเดส หลังจากสงครามศักดิ์สิทธิ์ครั้งก่อนเกิดขึ้นเมื่อ 243 ปีก่อน
บทบาท
ในนรก คือร่างปลอมโผล่ในจูเด็กก้า 13 วันต่อทีเท่านั้น แพนโดร่าคือคนคุมนรก หลังจากที่ไลร่า โอฟิอุส ได้ช่วยเซย์ย่าและชุนไว้จากนรกขุมที่ 2 และจัดการกับสฟิงซ์ ฟาโรห์แล้ว ทั้งหมดตั้งใจโค่นตน ตรงกับวันที่โอฟิอุสต้องเล่นพิณให้ตนฟังพอดี แต่แพนโดนร่าได้เชิญ 3 ขุนพลผู้พิพากษาแห่งยมโลกมาฟังด้วย โอฟิอุสได้ใช้ท่า เดท ทริป เซริเนส กล่อมทั้งหมดให้หลับ พร้อมกับฮาเดสที่ปรากฏตัวขึ้นมาหลังม่านบนบัลลังก์พอดี โอฟิอุสได้ใช้สายพิณทั้งหมดพันตัวฮาเดสไว้ แต่เมื่อม่านเปิดขึ้น ทุกคนตะลึงเพราะหน้าตารวมทั้งสร้อยคอของฮาเดสเหมือนกับชุนไม่มีผิด เมื่อโอฟิอุสใช้สายพิณรัดฮาเดสจนแตกกระจาย ทุกคนนึกว่าชนะแล้ว แต่ปรากฏว่าเป็นตัวปลอม
เมื่ออิคคิปรากฏตัวขึ้นในนรกขุมที่ 5 หลังจากจัดการกับไออาคอสได้แล้ว ฮาเดสในร่างของชุนรับรู้ถึงคอสโม่ของอิคคิที่อบอุ่น คุ้นเคย จึงสั่งให้แพนโดร่านำตัวอิคคิมาที่ปราสาทจูเด็กก้าทันที เมื่ออิคคิมาถึงแล้วได้รู้ว่า ชุนได้กลายเป็นฮาเดส อิคคิจึงทำร้ายชุนเพื่อให้ฮาเดสออกจากร่างของชุนมาทำลายลงให้ได้ เพื่อหยุดมหาสุริยคราส (Greatest Eclipse) แต่ในที่สุดอิคคิก็ไม่สามารถจัดการกับชุนได้ลง แม้วิญญาณที่แท้จริงของชุนจะพยายามขัดขืนร่างของตนแล้วก็ตาม แพนโดร่าสั่งให้วาเลนไนท์นำร่างของอิคคิไปฝังที่นรกน้ำแข็งโคคิวโทสอีกคน โดยเส้นผมของชุนเปลี่ยนเป็นสีดำสนิทคือการบ่งบอกว่าชุนถูกฮาเดสยึกร่างโดยสมบูรณ์
แต่จากนั้น ฮาเดสก็รับรู้ถึงคอสโม่ของอาธีน่าว่าอยู่ใกล้ ๆ กันนี้ จึงได้ให้แพนโดร่าออกไปก่อน โดยอ้างว่าต้องการจะอยู่ที่นี่คนเดียว เมื่อแพนโดร่าออกไปแล้ว ชากะก็ได้ปรากฏตัวขึ้น ขณะที่ชากะจะเล่นงานฮาเดส อาธีน่าก็ปรากฏตัวขึ้นและห้ามชากะลงมือใด ๆ ต่อฮาเดส อาธีน่าได้ก้มลงอ้อนวอนฮาเดสขอให้หยุดมหาสุริยคราสครั้งนี้เสีย แต่ฮาเดสสั่งให้ชากะใช้สามง่ามของแพนโดร่าสังหารอาธีน่าเสีย เพื่อเป็นการแลกเปลี่ยน แต่ชากะได้พุ่งสามง่ามใส่ฮาเดสแทน แต่อาธีน่าได้รับเอาไว้ ฮาเดสจึงแทงสามง่ามเข้าใส่อาธีน่า อาธีน่าได้ใช้มือรับไว้จนเลือดไหล และด้วยเลือดของอาธีน่านี่เองที่ปลุกวิญญาณของชุนให้ฟื้นขึ้นมา จนฮาเดสเกิดรุ่มร้อนและไม่อาจอยู่ในร่างของชุนได้อีก ก่อนที่ทั้งฮาเดสและอาธีน่าได้หายไปทั้งคู่หลังกำแพงอาดูร
เมื่อโกลด์เซนต์ทั้ง 12 มารวมตัวกันแล้วเพื่อทำลายกำแพงอาดูร ท่านผู้เฒ่าได้เปิดเผยว่า ฮาเดสมีร่างกายที่งดงาม น่าลุ่มหลง เพราะเป็นบุตรของโครโนสและเรอา ฮาเดสเกรงร่างของตนเองจะเสียหายจึงซ่อนร่างที่แท้จริงเอาไว้ในโลงหินในวิหารที่เอริเซี่ยน หลังกำแพงอาดูรนี้ เมื่อทั้งหมดได้ทำลายกำแพงอาดูรและข้ามห้วงจักรวาลที่ผันแปรไปยังเอริเซี่ยนได้แล้ว เซย์ย่าได้สวมชุดก็อดคลอธหรือ ชุดเกราะเทวะของเทพเจ้า และได้จัดการกับทานาทอสแล้ว เซย์ย่าวิ่งนำไปที่วิหารของฮาเดสก่อนและได้พบกับอาธีน่าที่ถูกจับลงในเหยือกศักดิ์สิทธิ์ของฮาเดสที่มีความแข็งแกร่งมากที่แม้แต่สายฟ้าของมหาเทพซุสก็ไม่อาจทำลายลงได้ วิญญาณของฮาเดสได้จัดการกับเซย์ย่าและอิคคิ ทั้งคู่ไม่อาจสู้ได้ อิคคิได้เหลือบเห็นวิญญาณลินลอยวนวิหารที่รูปร่างเหมือนห้องเก็บศพ เซย์ย่ากับอิคคิจึงร่วมมือกันมุ่งหน้าไปทำลายร่างของฮาเดชเพื่อหยุดเรื่องทั้งหมด แต่ฮาเดสก็กลับเข้าร่างฟื้นขึ้นมาก่อนในร่างที่แท้จริง
ร่างที่แท้จริงของฮาเดส งามสง่า ผมยาวสีดำขลิบ ดวงตาเป็นสีม่วงเหมือนสีน้ำทะเลลึก ฮาเดสฟื้นขึ้นมาพร้อมดาบในมือและจะผ่าอาธีน่าที่สลบอยู่ในเหยือก อิคคิได้โดดเข้าขวาง พร้อม ๆ กับบรรดาบรอนซ์เซนต์ทั้งหมดที่สวมชุดคามะมาถึงกันพอดี ทั้งหมดได้รวมกันโจมตีฮาเดส และทำให้ฮาเดสบาดเจ็บได้ แต่คนที่ทำให้ฮาเดสตกตะลึงที่สุดคือ เซย์ย่า และฮาเดสระลึกได้ว่าเซนต์ผู้ที่ทำให้ร่างตนเองเจ็บหนักทุกสงครามกับหนักที่สุดในสงครามศักดิ์สิทธิ์ครั้งก่อนก็คือ เพกาซัสเซนต์นี่เอง จึงรู้ว่าเพกาซัสกลับมาเกิดใหม่เป็นเซย์ย่า เซย์ย่าได้ส่งมอบอาธีน่าคล็อธให้แก่อาธีน่าไว้ได้ อาธีน่าจึงฟื้นขึ้นพร้อมชุดเกราะและปิดบรอนซ์เซนต์ทั้งหมดไว้ในลูกกลมเพื่อไม่ให้ได้รับบาดเจ็บจากการต่อสู้ ขณะเดียวกันที่บนโลก มหาสุริยคราสกำลังจะสมบูรณ์แล้ว อาธีน่ากำลังจะถูกดาบของฮาเดสแทง เซย์ย่าได้รวบรวมพลังทั้งหมดทำลายลูกกลมของอาธีน่าและโดดขวางเอาไว้ เซย์ย่าจึงถูกดาบของฮาเดสแทงเข้าโดยตรง บรอนซ์เซนต์ทั้งหมดจึงรวบรวมพลังเข้ากับอาธีน่าพร้อมพุ่งคฑาเข้าใส่ฮาเดส จนทะลุร่างของฮาเดส จนฮาเดสเสียชีวิต โดยก่อนตายฮาเดสบอกว่าให้อาธีน่าเลิกปกป้องมนุษย์ ได้รับชัยชนะในที่สุด และเอริเซี่ยนก็พังทลายลง กับพวกเซย์ย่าก็ออกมาจากนรกก่อนที่จะล่มสลายหมด
เซอร์พลีส
ฮาเดส สวมชุดเซอร์พลีสฮาเดส อันเป็นร่างของตน แต่เซอร์พลีสของฮาเดสในเรื่อง ผู้แต่ง มาซามิ คุรุมาดะได้ออกแบบให้มีปีกและมีดาบคล้ายเซนต์ไมเคิล (St.Michael) เทวดาผู้ปราบลูซิเฟอร์ให้ลงไปในนรกจนกลายเป็นซาตานในความเชื่อของคริสต์ศาสนา
อ้างอิง
冥闘士 Hades (Saint Seiya)
บ้านสาขลา
บ้านสาขลา เป็นชุมชนเก่าแก่ซึ่งในปัจจุบันประกอบเป็นหมู่ที่ 3, 4, 5 และ 7 ของตำบลนาเกลือ อำเภอพระสมุทรเจดีย์ จังหวัดสมุทรปราการ
ประวัติ
จากหลักฐานทางโบราณวัตถุที่ค้นพบเป็นเศษเครื่องถ้วยชามประเภทต่าง ๆ พบเศษถ้วยชามสังคโลกที่อายุย้อนไปได้ถึงสมัยสุโขทัย เศษเครื่องถ้วยลายครามจากสมัยอยุธยา เครื่องถ้วยเบญจรงค์ในสมัยรัตนโกสินทร์ ซึ่งแสดงว่าเป็นชุมชนที่มีเศรษฐกิจมั่งคั่งหลายยุคหลายสมัย
กล่าวกันว่าชื่อบ้านสาขลาเพี้ยนมาจากชื่อ บ้านสาวกล้า เหตุเพราะครั้งหนึ่งในอดีตมีทหารพม่าเดินทัพผ่านมา แต่ผู้ชายในหมู่บ้านถูกเกณฑ์ไปเป็นทหารที่อื่นกันหมด เหลือแต่ผู้หญิงและคนชรา ถึงกระนั้นชาวบ้านที่เหลือก็ร่วมมือกันสู้พม่าอย่างกล้าหาญจนชนะได้ หมู่บ้านนี้จึงมีชื่อเรียกว่า "หมู่บ้านสาวกล้า" ชุมชนมีวัดสาขลาที่สร้างขึ้นเมื่อ พ.ศ. 2325
เหตุการณ์ที่สำคัญของหมู่บ้านสาขลานาเกลือ คือ เกิดเหตุเพลิงไหม้ครั้งใหญ่เมื่อ พ.ศ. 2526 ต้นเพลิงอยู่บริเวณบ้านหัวเกาะ มีบ้านเรือนวอดวายไป 15–20 หลัง ไม่มีผู้เสียชีวิต ต่อมาในช่วง พ.ศ. 2537 ถนนคอนกรีตเสริมเหล็กกว้าง 8 เมตร ระยะทาง 7.5 กิโลเมตร สร้างแล้วเสร็จ โดยใช้เวลาสิบปีในการก่อสร้าง ทำให้การเดินทางด้วยเรือลดลง
ร็อด
ลักษณะ
ร็อดมักถูกบรรยายว่ามีลำตัวทรงกระบอก มีความยาว 1–6 ฟุต บินด้วยความเร็วประมาณ 135–200 ไมล์ต่อชั่วโมง และอาจมีปีกหลายชุดหรือมีเยื่อปีกบาง ๆ ตลอดลำตัว บินเป็นเส้นตรงหรือทแยงมุมเหมือนขีปนาวุธด้วยความเร็วสูงจนไม่สามารถมองเห็นได้ด้วยตาเปล่า